b'\n_START_ARTICLE_\nValent\xc3\xadn Ferraz\n_START_PARAGRAPH_\nValent\xc3\xadn Ferraz y Barrau (14. helmikuuta 1792 \xe2\x80\x93 31. elokuuta 1866 Madridissa) oli espanjalainen sotilas, poliitikko ja Espanjan p\xc3\xa4\xc3\xa4ministeri.  H\xc3\xa4n oli virassa 12.\xe2\x80\x9328. elokuuta 1840 ja ehti toimia siin\xc3\xa4 vain 17 p\xc3\xa4iv\xc3\xa4\xc3\xa4._NEWLINE_H\xc3\xa4n kuului sukuun, jossa oli sotilaita, poliitikkoja ja juristeja. Valent\xc3\xadn Ferraz aloitti sotilasuransa 16-vuotiaana. Vuonna 1816 h\xc3\xa4net l\xc3\xa4hetettiin ratsuv\xc3\xa4en mukana Peruun. H\xc3\xa4n vietti vuosia Etel\xc3\xa4-Amerikassa ja sai ratsuv\xc3\xa4en korkeimman kunniamerkin. Vuonna 1825 Ferraz palasi Espanjaan ja p\xc3\xa4\xc3\xa4si useisiin julkisiin virkoihin kenraali Baldomero Esparteron tuella: h\xc3\xa4n oli Madridin pormestari, Huescan kuvern\xc3\xb6\xc3\xb6ri ja puolustusministeri. Maria Kristiinan sijaishallitsijakauden viimeisin\xc3\xa4 viikkoina Ferraz toimi ministerineuvoston puheenjohtajana.'